**Kúpna zmluva DNS č. 5**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej v texte tiež ako „**ObZ**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte tiež ako „**zákon o verejnom obstarávaní**“)

(ďalej len „**zmluva**“)

medzi zmluvnými stranami:

**Predávajúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu (IBAN):

Registrácia:

Konajúci prostredníctvom:

Telefónny kontakt:

E-mail:

(ďalej v texte tiež ako „**predávajúci**“)

a

**Kupujúci:**

Názov:

Sídlo:

Zastúpený:

IČO:

IČ DPH:

Bankové spojenie:

Číslo účtu (IBAN):

Telefónny kontakt:

E-mail:

(ďalej v texte tiež ako „**kupujúci**“)

(predávajúci a kupujúci spolu ďalej v texte tiež ako „**zmluvné strany**“)

**Článok I.**

**Úvodné ustanovenie**

1. Táto zmluva sa uzatvára na základe výsledku zadávania zákazky prostredníctvom dynamického nákupného systému vyhláseného dňa 26.10.2020 vo Vestníku verejného obstarávania č. 222/2020 oznámením o vyhlásení verejného obstarávania pod č. 37890 – MUT.
2. Predávajúci sa zaväzuje za podmienok dohodnutých v tejto zmluve a v súťažných podkladoch verejného obstarávania dodať pre kupujúceho tovar identifikovaný v prílohe č. 1 tejto zmluvy vrátane dopravy tovaru a vykládky tovaru na miesto určenia určené kupujúcim.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať tovar identifikovaný v prílohe   
   č. 1 tejto zmluvy, (ďalej v texte tiež ako „**predmet kúpy**“), na miesto určené kupujúcim v požadovanom množstve jednotlivých položiek bližšie špecifikovaných v prílohe č. 1 zmluvy. Príloha č. 1 tvorí neoddeliteľnú súčasť tejto zmluvy.
2. Predávajúci sa zaväzuje, že za podmienok dohodnutých v zmluve kupujúcemu dodá predmet kúpy uvedený v bode 1 tohto článku a na kupujúceho prevedie vlastníctvo k predmetu kúpy. Kupujúci sa predávajúcemu zaväzuje zaplatiť kúpnu cenu uvedenú v čl. IV ods. 4. tejto zmluvy.

**Článok III.**

**Dodacie podmienky, termín, miesto**

1. Predávajúci sa zaväzuje dodať kupujúcemu predmet kúpy podľa čl. II tejto zmluvy do 10 dní odo dňa nadobudnutia účinnosti tejto zmluvy.
2. Uvedený termín dodania je možné zmeniť len po vzájomnej písomnej dohode obidvoch zmluvných strán.
3. Predávajúci je povinný predmet kúpy definovaný v čl. II zmluvy kupujúcemu dodať v mieste plnenia zmluvy, ktorým je sídlo kupujúceho uvedené v záhlaví tejto zmluvy, alebo na miesto, ktoré kupujúci vopred písomne alebo elektronicky oznámi predávajúcemu.
4. Predmet zmluvy sa považuje za dodaný podpísaním protokolu o odovzdaní a prevzatí predmetu kúpy (preberací protokol/dodací list), za účasti poverených zástupcov oboch zmluvných strán na mieste, ktoré určí kupujúci.
5. Zodpovedným zástupcom kupujúceho na prevzatie predmetu kúpy a na podpísanie protokolu o prevzatí je Ing. Martin Laubert , kontakt +421 2 57269 797. Preberacie protokoly sa vyhotovia v dvoch origináloch a budú tvoriť prílohu faktúry (daňového dokladu).
6. Dopravu predmetu kúpy do miesta dodania zabezpečuje predávajúci na vlastné náklady tak, aby bola zabezpečená dostatočná ochrana.
7. V prípade omeškania predávajúceho s povinnosťou dodať predmet kúpy v termíne v zmysle bodu 1 tohto článku je kupujúci oprávnený uplatniť si voči predávajúcemu zmluvnú pokutu vo výške 0,05% z kúpnej ceny nedodaného tovaru za každý aj začatý deň omeškania, pričom právo kupujúceho na náhradu škody nie je dotknuté.
8. Ak predávajúci nedodá kupujúcemu tovar v dohodnutej lehote podľa bodu 1 tohto článku tejto zmluvy, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
9. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru deklarovaného predávajúcim pri podpise tejto zmluvy.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Jednotkové ceny za predmet kúpy uvedené v prílohe č. 1 zmluvy sú stanovené v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Kúpna cena je dohodnutá vrátane obalov, balenia, dopravy tovaru a ostatných nákladov Predávajúceho v súvislosti s touto zmluvou.
3. Celková cena za dodanie predmetu kúpy bude daná súčtom súčinov jednotkových cien tovarov a ich skutočných množstiev.

Cena bez DPH *[doplní uchádzač kladné číslo zaokrúhlené na max. dve desatinné miesta]* EUR DPH 20% *[doplní uchádzač kladné číslo zaokrúhlené na max. dve desatinné miesta]* EUR

Cena s DPH *[doplní uchádzač kladné číslo zaokrúhlené na max. dve desatinné miesta]* EUR

1. Kupujúci uhradí predávajúcemu kúpnu cenu po riadnom dodaní tovaru zo strany predávajúceho v zmysle Článku II ods. 1 tejto zmluvy formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.
3. Zmluvné strany sa dohodli, že predávajúci nie je oprávnený postúpiť akékoľvek pohľadávky voči kupujúcemu vyplývajúce z tejto zmluvy na tretiu osobu bez predchádzajúceho písomného súhlasu kupujúceho. Právny úkon, na základe ktorého predávajúci postúpi svoju pohľadávku voči kupujúcemu na tretiu osobu bez predchádzajúceho písomného súhlasu kupujúceho, je podľa § 39 Občianskeho zákonníka neplatný. Akýkoľvek súhlas je platný iba v prípade, ak naň bol udelený predchádzajúci písomný súhlas Ministerstva zdravotníctva Slovenskej republiky.

**Článok V.**

**Licenčné podmienky**

1. Prostredníctvom licencií dodaných podľa tejto zmluvy predávajúci podpisom preberacieho protokolu udeľuje kupujúcemu nevýhradný súhlas na používanie softvéru v rozsahu dodaných licencií na časovo neobmedzenú dobu (po dobu právnej ochrany majetkových práv trvajúcu) a bez územného obmedzenia. Právo používať softvér vzniká kupujúcemu odo dňa podpisu preberacieho protokolu podľa čl. III bodu 1. zmluvy. Súhlas na používanie softvéru podľa tejto zmluvy v rozsahu dodaných licencií zo strany predávajúceho nemožno odvolať a jeho účinnosť (účinnosť licencií) trvá aj po skončení účinnosti tejto zmluvy, ak sa nedohodnú zmluvné strany výslovne inak.
2. Licenčnú podporu sa predávajúci zaväzuje poskytovať po dobu 24 mesiacov odo dňa dodania licencií.

1. Kupujúci je bez súhlasu predávajúceho oprávnený dodané licencie postúpiť zmluvou na iné štátne orgány Slovenskej republiky a/alebo na štátne rozpočtové a/alebo príspevkové organizácie Slovenskej republiky a/alebo obce a/alebo vyššie územné celky a/alebo na iné osoby, na ktoré bude prenesený výkon činností v oblasti na ktorý bol vytvorený, k čomu predávajúci udeľuje svoj súhlas.
2. Predávajúci vyhlasuje, že autorské práva k licenciám podľa článku I bodu 1, písm. a) tejto zmluvy nie sú/nebudú zaťažené inými právami tretích osôb, ktoré by bránili ich riadnemu používaniu kupujúcemu a ani inými právnymi vadami. V prípade, že si tretia osoba uplatní nárok proti kupujúcemu z titulu porušenia autorských práv, predávajúci sa zaväzuje nahradiť kupujúcemu všetku škodu, ktorá vznikne kupujúcemu v dôsledku uplatnenia nároku treťou osobou, a to v plnej výške.
3. Predávajúci vyhlasuje, že oprávnenia podľa tohto článku zmluvy udeľuje kupujúcemu v súlade s licenčnou politikou výrobcu softvéru.

**Článok VI.**

**Záručné podmienky a zodpovednosť za vady**

1. Zmluvné strany sa dohodli, že záruka na predmet zmluvy – záručná doba je v dĺžke 24 mesiacov a začína plynúť odo dňa dodania predmetu kúpy.
2. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu zmluvy pri oprávnenej reklamácii v dohodnutom čase.
3. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
4. Spôsob reklamácie vád tovaru bude prebiehať najmä telefonicky a písomne prostredníctvom elektronickej pošty.

**Článok VII.**

**Ukončenie zmluvy**

1. Táto zmluva zanikne uplynutím doby, na ktorú bola uzatvorená v zmysle čl. III tejto zmluvy. Zmluvu je možné ukončiť písomnou dohodou zmluvných strán alebo písomným odstúpením od zmluvy niektorou zmluvnou stranou.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a § 351 ObZ. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci dodá tovar, ktorý nezodpovedá množstvu, akosti a kvalite dohodnutého v zmluve a v súťažných podkladoch. Kupujúci je oprávnený od zmluvy odstúpiť aj v prípade, ak predávajúci nedodá tovar žiadaného množstva v lehote podľa článku III ods. 1 tejto zmluvy.
5. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VIII.**

**Subdodávatelia a register partnerov verejného sektora**

1. Na poskytovanie plnení, ktoré tvoria súčasť poskytovaných plnení pre kupujúceho, má Predávajúci, za podmienok dohodnutých v tejto zmluve, právo uzatvárať subdodávateľské zmluvy. Tým nie je dotknutá zodpovednosť predávajúceho za plnenie zmluvy v súlade s § 41 ods. 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) a predávajúci je povinný odovzdávať kupujúcemu plnenia sám, na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto zmluvy ako príloha č. 4.

1. Predávajúci je povinný písomne oznámiť kupujúcemu akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
2. Poskytovateľ je oprávnený zmeniť alebo doplniť subdodávateľa počas trvania zmluvy len na základe písomného dodatku k tejto zmluve podpísaného štatutárnymi zástupcami oboch zmluvných strán. Nový subdodávateľ je oprávnený plniť príslušnú časť predmetu plnenia podľa tejto zmluvy až po tom, čo príslušný dodatok k tejto zmluve nadobudne účinnosť. Lehota uvedená v tomto bode zmluvy nemusí byť dodržaná, ak sa v konkrétnom prípade Zmluvné strany dohodnú inak.
3. Predávajúci, jeho subdodávatelia v zmysle § 2 ods. 5 písm. e) ZVO a subdodávatelia podľa § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“), (ďalej spoločne ako „s**ubdodávatelia**“), musia byť zapísaní do registra partnerov verejného sektora, a to počas celej doby trvania zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie zmluvy a je dôvodom, ktorý oprávňuje objednávateľa na odstúpenie od zmluvy.
4. Predávajúci je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
5. Predávajúci zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o registri partnerov verejného sektora.
6. Kupujúci má právo odstúpiť od zmluvy z dôvodov uvedených v § 15 ods. 1 Zákona o registri partnerov verejného sektora. Predávajúci nie je v omeškaní a nie je povinný plniť, čo mu ukladá zmluva, ak nastanú dôvody podľa § 15 ods. 2 Zákona o registri partnerov verejného sektora. Zmluva zaniká doručením oznámenia o odstúpení od zmluvy. Kupujúci je oprávnený požadovať od predávajúceho zmluvnú pokutu vo výške 1 000,- EUR (slovom: tisíc eur) za každý deň existencie dôvodu vzniku práva na odstúpenie od zmluvy v zmysle § 15 ods. 1 Zákona o registri partnerov verejného sektora, resp. § 19 ods. 3 ZVO.
7. Predávajúci je povinný pri výbere subdodávateľa postupovať tak, aby vynaložené náklady na zabezpečenie plnenia na základe zmluvy o subdodávke boli primerané kvalite a cene.

**Článok IX.**

**Záverečné ustanovenie**

1. Zmluva sa vyhotovuje v dvoch rovnopisoch, pričom každá zmluvná strana obdrží po jednom rovnopise.
2. Zmena tejto zmluvy je možná len písomnou dohodou oboch zmluvných strán, vo forme riadne očíslovaných písomných dodatkov.
3. Táto zmluva podlieha povinnému zverejneniu v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z. ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
4. Zmluva sa uzatvára na dobu určitú a to uplynutia doby trvania licenčnej podpory podľa tejto zmluvy, t. j. do uplynutia 24 mesiacov odo dňa dodania licencií podľa tejto zmluvy. Táto zmluva nadobúda platnosť dňom jej podpisu obidvoma zmluvnými stranami a účinnosť deň nasledujúci po dni jej zverejnenia v centrálnom registri zmlúv.
5. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
6. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
7. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Záväznou a Neoddeliteľnou súčasťou kúpnej zmluvy vo forme príloh sú:**

Príloha č. 1 Cenová ponuka predávajúceho ako uchádzača vo verejnom obstarávaní

Príloha č. 2 Opis predmetu zákazky

Príloha č. 3 Zoznam subdodávateľov

V ................................., dňa .................... V ................................., dňa ......................

................................................ .........................................................

Predávajúci Kupujúci